cyanic-selkie/wikianc huggingface dataset:
Alan White i Yes
Trommeslagar i Yes
I 1972, medan White var med Joe Cocker på turné, fekk han ein invitasjon frå Yes om å erstatte Bill Bruford, som nettopp hadde forlate bandet til fordel for King Crimson. Berre tre dagar etter det første møtet hans med Jon Anderson og Chris Squire, spelte han på den første Yes-konserten sin. Det som er imponerande med dette er at han lærde seg dei viktigaste låtane til Yes, inkludert det komplekse albumet Close to the Edge, på den korte tida. White og Yes gav kvarandre ein frist på tre månader for å finne ut om dei passa saman, og White har vore medlem av bandet sidan då.
Prosjekt utanfor Yes
Alan White gav ut sitt hittil einaste soloalbum, Ramshackled, i 1976. I tillegg til trommer, er White god på piano òg, og har bidrege fleire gonger til komponering av Yes-låtar. For tida bur han i Seattle i USA der han har hatt fleire prosjekt på gang, blant anna banda White og Circa:. Han spelte på første albumet til Circa: før han slutta i bandet.
Turnear og nytt album med Yes
Frå hausten 2008 til februar 2009 var White oppteken med turneen In the Present saman med Yes. Denne turneen vart etter to månader avlyst på grunn av at Chris Squire vart innlagd på sjukehus, og vart operert i ein fot. White medverka på ein konsert til minne om John Lennon den 18. april 2009 saman med blant andre ein friskmeld Squire. White var i store delar av 2009 og 2010 på turné saman med Yes. Hausten 2010 gjekk han og resten av bandet i platestudio for å spele inn låtar til det nye albumet Fly from Here. Albumet vart produsert av Trevor Horn, og vart utgjeve sommaren 2011.
Bakgrunnsstoff
Yes
Musikkteori
Musikkteori er ein del av musikkvitskap og musikalsk undervising som tek for seg musikk på ein teoretisk måte. Innan musikkteori tek ein for seg ulike musikalske element og skildrar, systematiserer og analyserer dei. Slike element kan vera tone, rytme, harmoni, melodi, tekstur og form. Musikkteorien er ofte retta mot mønstera og systema som dei fleste komponistar arbeider etter. omgrepet «musikkteori» blir ofte brukt som in samlenemning for ei rekke læreemne (notelære, harmonilære, satslære osb.) som blir brukte innan vestleg musikkutdanning.
Akhtarin
Akhtarin (arabisk أخترين, kurdisk Axtare) er ein by nord i Syria i Aleppo guvernement, som ligg nordaust for Aleppo. Av stader i nærleiken finn ein Mare' i sørvest. I følgje Syrisk statistisk sentralbyrå hadde Akhtarin eit folketal på 5 305 i 2004.
Open Up and Bleed
Open Up and Bleed! er eit konsertalbum av Iggy and the Stooges som kom ut i 1995. Albumet vart gjeven ut i to forskjellige versjonar.
Mount Stierer
Mount Stierer er eit fjell (1080 moh) som ligg 1,5 nautiske mil (2,8 km) nord-nordaust for Mount Bellingshausen i Prince Albert Mountains i Victoria Land. Det vart kartlagd av US Geological Survey (USGS) frå landmålingar og flyfoto tekne av U.S. Navy, 1957-62. Det vart namngjeve av Advisory Committee on Antarctic Names (US-ACAN) etter Byron A. Stierer, som var flysoldat i United States Air Force (USAF), og som overvintra ved McMurdo-basen i 1962.
Nadezjda Tsjizjova
Nadezjda Vladimirovna Tsjizjova er ein russisk tidlegare friidrettsutøvar frå Usolje-Sibirskoje i Irkutsk oblast i Russland. Ho tevla for Sovjetunionen og vart både olympisk og firfaldig europeisk meister i kulestøyt.
Aktiv
Tsjisjova dominerte kulestøyt-øvinga frå midten av 1960-talet til midt i 1970-åra. Ho forbetra verdsrekorden ni gongar og vart europameister fire gongar på rad; 1966, 1969, 1971 og 1974.
Shildon
Shildon  er ein by i grevskapet County Durham i England. Han har kring 10 000 innbyggjarar. Byen ligg 3 km søraust for Bishop Auckland og 17 km nord for Darlington. Andre byar i nærleiken er Durham, Sunderland og Newcastle-upon-Tyne.
If You Talk in Your Sleep
«If You Talk in Your Sleep» er ein song på albumet Promised Land av Elvis Presley frå 1975. Han vart spelt inn under innspelinga ved Stax Records i Memphis i Tennessee i desember 1973. Songen vart gjeven ut på singel i Nord-Amerika den 10. mai 1974, med B-sida «Help Me», og nådde sjetteplassen på Billboard Country Singles-lista i juni 1974 og 17. plassen på Billboard Pop Singles-lista i august 1974. Songen var skriven av Red West og Johnny Christopher.
Songen vart spelt inn av Little Milton og nådde 34. plassen på Billboard soul singles-lista i april 1975.
Kristen musikk
Kristen musikk er ulike former for musikk inspirert av kristendommen. Nokre av formene kan brukast innan gudstenester, religiøse møte eller som underhaldning.
Pyrilia
Pyrilia er ei biologisk slekt av parakittar i papegøyefamilien Psittacidae. Alle artane er relativt korthala papegøyar med utbreiing i neotropisk region. Hovudet eller andledet deira står i klår kontrast til den grøne kroppen, og dei har ein brunleg eller olivengrøn flekk på brystet.
Terje Granerud
Etter examen artium i 1970, var Granerud kontorassistent i Arbeiderbladet i tre år. Frå 1973 var han journalist i Akershus Arbeiderblad/Romerikes Blad til 1981. Inn i mellom var han 1978-79 redaktør i fagbladet Kartellnytt, medan han frå april til oktober 1980 møtte på Stortinget som vararepresentant for Helen Bøsterud, medlem i Sosialkomiteen. Hausten 1981 fekk Granerud fast tingplass frå Akershus etter stortingsvalet, attvald i 1985. Alle sesjonane til 1989 var han medlem i Sosialkomiteen.
Pyrilia
Denne slekta blei splitta ut frå Pionopsitta som no er monotypisk. Synonymet Gypopsitta har òg vore i bruk for denne slekta.
Terje Granerud
Allereie 20 år gammal fekk Granerud leiande verv i Nannestad kommune. Såleis var han nestformann 1971-73 og formann 1973-75 i skulestyret. I 1976-77 var han med i formannskapet. Våren 1981 vart han vald inn landsstyret til Arbeidarpartiet, eit verv han hadde i berre to år.
Shipley i West Yorkshire
Shipley  er ein by i grevskapet West Yorkshire i England. Han har kring 28 000 innbyggjarar og ligg ved elva Aire og Leeds and Liverpool Canal, nord for Bradford og nordvest for Leeds.
Pyrilia
Artslista
Pyrilia i rekkjefølgje etter Clementslista versjon 6.8 frå august 2013 med norske namn etter Norske navn på verdens fugler.
Terje Granerud
Etter han forlet Stortinget i 1989, var Granerud sjefredaktør i Romerikes Blad i 13 år. Sidan var han marknadssjef i Eidsvoll Ullensaker Blad 2002-03, til dess han vart vald til ordførar i Rælingen kommune hausten 2003, for ein fireårsperiode. Deretter gjekk han tilbake til pressa, og var administrerande direktør/sjefredaktør i Eidsvoll Ullensaker Blad frå 2007 til 2012.
Granerud var elles nestleiar 1991-93 i Landsforeningen for trafikkskadde og 1993-95 medlem i Styret for Postverket.
Sudogda
Sudogda (russisk Су́догда) er ein by i Vladimir oblast i Russland med om lag 12 000 innbyggjarar. Han ligg på venstre breidda av elva Sudogda, ei sideelv til Kljazma, rundt 40 km søraust for Vladimir.
Stoner Peak
Stoner Peak er eit markant fjell, 1300 moh, som ragar over austenden av ryggen mellom Covertbreen og Springbreen, nordaust i Royal Society Range i Victoria Land. Det vart namngjeve av Advisory Committee on Antarctic Names (US-ACAN) etter James E. Stoner, ein kartograf i US Geological Survey (USGS), som deltok i dei geodetiske undersøkingane her frå 1981.
Vardeneset kyrkje
Kyrkja vart teikna av sivilarkitekt Steinar Skartveit, sjefsarkitekt i Bygg-, bustads- og eigedomsavdelinga i Stavanger kommune. Første spadestikket vart teke 14. november 1998 og grunnsteinen var lagt ned 12. juni 1999. Kyrkja vart innvigd av biskop Ernst O. Baasland 2. januar 2000.
Kyrkja har eit bruttoareal på 1 350 m². Ytterveggane er murt med Leca-blokkar som er pussa og måla kvite. Innvendig er kyrkja òg for det meste kvitmåla med furupanel i taket i kyrkjesalen og kyrkjetorget. Flisene i kyrkja er mørkegrå, som ein kontrast til dei kvite veggane.
Altarteppet i Vardeneset kyrkje er laga av Else Marie Jakobsen. Motivet er påskebodskapen «Frå mørkre til ljos». Ei ljosstråle treff den vevde kristusskikkelsen. Sola kring hovudet glitrar og ber bud om at mørkret må vike. Altarteppet har tre dimensjonar: Tre figurative motiv syner Maria og Jesusbarnet, Kristus på krossen og den oppstandne Kristus. Bunnmotivet er kyrkjeåret, den fyrste fiolette stripa står for advent, byrjinga av kyrkjeåret. Den tredje dimensjon er tornekransen som skrår over og ut av teppet og går over i oppstoda.
Fregetta
Fregetta er ei biologisk slekt i oseansvalefamilien. Desse små stormfuglane lever sirkumpolart på den sørlege halvkula. Dette er to nokså like artar, ca. 20 centimeter lange, mørk overside og hovud, kvit overgump, underside og underside av vengene. Svartbukstormsvala skil seg frå systerartane ved at beina ikkje stikk ut bak halen i flukt og ved ei svart stripe langs buken.
Ein art i slekta, maoristormsvale, har tidlegare vore rekna som utrydda og har truleg berre ein svært liten populasjon. Ho var tradisjonelt klassifisert i slekta Oceanites, men i Clementslista blei ho sett inn i Fregetta frå 2012.
Artar
Fregetta i rekkjefølgje etter Clementslista versjon 6.7 frå september 2012 med norske namn etter Norske navn på verdens fugler.
Hollies Sing Dylan
Hollies Sing Dylan er eit coveralbum frå 1969 der The Hollies syng Bob Dylan-songar. Albumet kom ut i USA under namnet Words and Music by Bob Dylan med eit anna plateomslag, men same songar. Songen vart først gjeve ut på CD i Vest-Tyskland seint i 1980-åra, men kom ikkje ut i resten av Europa før i 1993. Då kom albumet med to bonusspor, singelversjonen av «Blowin' in the Wind» og eit konsertopptak av «The Times They Are a-Changin'». Ei seinare nymastra utgåve i 1999 hadde med eit tredje bonusspor: eit konsertopptak av «Blowin' in the Wind».
Albumet vart spelt inn og utgjeven etter Graham Nash forlet bandet for å byrje og spele med David Crosby og Stephen Stills i desember 1968 etter at eit forsøk på ein oppfølgjar til det psykedeliske konseptalbumet Butterfly gjekk skeis. Nash var frustrert over at bandet mislikte tekstane i dei nyaste songane hans. På denne tida var Nash den einaste som brukte LSD og marihuana og det oppstod eit skilje mellom han og resten av bandkollegaene som heldt seg til øl.
"Eg hadde skrive det eg meinte var somme interssante songar på den tida — 'Marrakesh Express', 'Right Between the Eyes', 'Lady of the Island' — og The Hollies var ikkje interesserte i dei. Og då eg sa i den første 'Sleep Song' til dømes 'I'll take off my clothes and I'll lay by your side', så sa dei 'Hei, du kan då ikkje syngje det. Me vil ikkje syngje noko skite. Å sei noko slikt til ein dopa musikar er latterleg."
Nash mislikte raskt retninga til bandet og særleg avgjersla om å spele inn eit heilt album med coverlåtar:
"Dette skjedde samstundes med at dei ønskte å spele inn eit album med Dylan-songar. Eg tenkte det var heilagbrot, fordi med gjorde på ein Las Vegas-måte, og det dreiv meg gal. Eg takla det ikkje.."
Det er blitt hevda at albumet vart sterkt mislikt av både fans og kritikarar, men det selde godt og nådde tredjeplassen i Storbritannia, som var den nest høgaste plasseringa deira på denne lista. Likevel vart det neste albumet til gruppa kalla Hollies Sing Hollies for å blidgjere kritikarane. I eit intervju for Billboard i 1974 sa Clarke om albumet:
"På den tida var eg nøgd med albumet, men etter å ha tenkt på dei ei stund, så trur eg ikkje det var ei bra retning for The Hollies. Folk sa 'Korleis kan dei relatere seg til Dylan?' Me tenkte me skulle gjere det for Hollies-fansen, men eg leste eigentleg berre teksten til Dylan, og song dei ikkje. Eg kunne gjort det mykje betre."
Dette er det første albumet med det nye medlemmet Terry Sylvester, som erstatta Nash.
Medverkande
I følgje plateomslaget.
Strykearrangemeng og dirigering på «Blowin' in the Wind» av Mike Vickers. All andre strykarar var arrangerte og dirigerte av Lew Warburton.
Elmer Gantry's Velvet Opera
Bandet bestod av Richard Hudson på trommer, John Ford på bass, Colin Forster på sologitar, Jimmy Horrocks (Horovitz) på orgel pg fløyte (som forlet bandet tidleg i bandhistoria ), og Dave Terry på vokal og munnspel. I starten kalla dei seg berre Velvet Opera, men fekk det fulle namnet sitt då Terry byrja å gå med kappe og prestehatt slik karakteren i filmutgåva av Sinclair Lewis-romanen Elmer Gantry hadde.
Oceanodroma
Oceanodroma er ei biologisk slekt i stormsvalefamilien. Desse små stormsvalene held seg stort sett på den nordlege halvkula, unntaka er ringstormsvala og perustormsvala som lever utanfor vestkysten av Sør-Amerika. Dette er den største slekta i familien med i alt 14 nolevande artar som er godkjente etter versjon 6.6 av Clementslista. I tillegg høyrer den utdøydde guadalupestormsvala inn i denne slekta.
Artane i denne slekta har diversitet i utsjånad og varierer i fjørdrakta frå heilt sotbrun som kaliforniastormsvala, til passatstormsvala som har kvit overgump og gråstormsvala med gjennomgåande lyse parti i fjørdrakta.
Dei har få artsspesifikke eigenskapar som er til nytte for identifikasjon, men måten dei flyg på er ofte særeigen for arten.
Artar
Oceanodroma i rekkjefølgje etter EBird/Clements Checklist v2018 med norske namn etter Norske navn på verdens fugler:
Carl Jenssen
Jenssen var son til ein sliperimeister. Sjølv arbeidde han òg på sagbruk frå han var 14 til 17 år gammal. Han vart så tilsett på Moss mekaniske verksted, der han i alle dei år jobba som jarndreiar.
Jenssen var medlem av bystyret Moss frå 1901 og formannskapet frå 1907 til 1922. Elles var han medlem av verjerådet i Moss. Jenssen var ein pådrivar i arbeidarrørsla i Østfold-byen. Han var såleis sentral bak reisinga av Folkets hus og i fem år leiar av arbeidarane si handelsforeining. Perioden 1906-11 var han formann i den lokale arbeidarforeininga.
Tingbolken 1913-15 representerte Jenssen einmannskrinsen Moss og Drøbak på Stortinget. Han var då ein av 21 Arbeidarparti-representantar, med sete i både Lagtinget og i Justiskomite nr 1. Jenssen høyrde til «den gamle retning» i Arbeidarpartiet, og var medlem i Noregs Sosialdemokratiske Arbeidarparti då han døydde etter eit «længere, smertefuldt sykeleie».
Johan Lauritz Rasch
Johan Lauritz Rasch var ein sakførar, embetsmann og stortingsmann frå Kristiania.
Bakgrunn
Rasch var son til ein hamnefut. Han vart student i 1848 og cand. jur. i 1852. Deretter var han i fire år fullmektig hos sakførar i heimbyen. Frå 1856 arbeidde han i Fredrikshald (Halden), fram til 1876 som overrettssakførar, sidan som byfut 1876–1881. Åra 1881–1890 var han amtmann i Smaalenene.
Karriere
Han var ordførar i Fredrikshald frå 1865 til 1881. Elles var han styremedlem av Fredrikshalds bankkontor 1881–1887 og ei tid styreformann i Dalslandsbanen.
Finiq
Finiq (gresk Φοινίκη, Finíki) er ein landsby og ein kommune i regionen Vlorë i Albania. Kommunen ligg langt sør i landet og grensar i nordaust til regionen Gjirokastër, i søraust til nabolandet Hellas.
Kommunen vart oppretta gjennom ei admininistrasjonsreform i 2014, ved at dei tidlegare landkommunane Livadhja, Dhivër, Aliko, Finiq og Mesopotam vart slått saman. Dei tidlegare kommunane inngår no som kommunaleiningar i den nye storkommunen. Kommunen har hovudsete i landsbyen Dermish.
Ved folketeljinga i 2011 hadde den dåverande landkommunen Finiq 1 333 innbyggjarar, medan dei fem kommunane som i dag utgjer storkommunen Finiq, til saman hadde 10 529 innbyggjarar.
Tidlegare administrativ inndeling
Fram til år 2000 var dei tidlegare landkommunane Livadhja, Dhivër og Aliko ein del av distriktet Saranda, medan Finiq og Mesopotam høyrde til distriktet Delvinë. Den dåverande landkommunen Finiq omfatta busetnadene:
Twilight Zone av Iron Maiden
«Twilight Zone» var den fjerde singelen til Iron Maiden, og vart gjeven ut den 2. mars 1981. Songen kom ikkje ut på den originale utgåva av albumet Killers i februar, men kom med på den amerikanske utgåva som kom i juni det året, og sidan på den internasjonale nymastra utgåva frå 1998. Då «Twilight Zone» kom ut var han den mest suksessrike singelen deira til då, med ein 31. plass på UK Singles Chart. Det var den første singelen til bandet med gitaristen Adrian Smith. I plateboksen frå 1990, The First Ten Years, er songen på same CD og 12"-vinyl som den førre singelen, «Women in Uniform».
Historie
«Twilight Zone» vart ikkje gjeven ut på album i Storbritannia, men kom med på den nordamerikanske versjonen av Killers og som bonusspor på den japanske utgåva, då feilaktig kalla «Details of Twilight Zone». Dette kom av at bandet sendte ein telex som forklarte songen for det japanske selskapet sitt, med overskrifta «Details of Twilight Zone», som dei mistolka som namnet på songen. Han vart gjeven ut ein månad etter albumet, under den britiske turneen deira. Songen var opphavleg meint som ei B-side til songen «Wrathchild», men bandet følte songen var sterk nok til at han kunne bli A-sida. Den andre songen på singelen, «Wrathchild», fekk òg status som A-side, i følgje Steve Harris, «me hadde eit konsertopptak av oss som gjer 'Wrathchild' ved Rainbow, før jul, på video som me kunne bruke. Me hadde ikkje råd til å betale for ein ny video for 'Twilight Zone', så me gav ut ei dobbel A-side, fordi me visste at me kom til å turnere mykje, og om dei ønskte oss på Top of the Pops igjen, så hadde me i det minste ein video for 'Wrathchild' me kunne gje dei.»
Som dei to førre singelomslaga, vart omslaget til «Twilight Zone» kritisert i pressa, der det vart tolka som «unødvendig mannssjåvinistisk.» Media mislikte korleis bandmaskoten, Eddie, spionerte på ei ung jente på soverommet hennar. Garry Bushell meiner kritikken var feil, sidan songteksten og bilete av toalettbordet til jenta indikerer at Eddie er død og prøver å kontakte kjærasten sin («Charlotte») frå grava, og at derfor er den første kjærleikssongen til bandet.
Medverkande
Henta frå 7"-singelen.
Azaz
Azaz (arabisk أعزاز, A‘zāz, kurdisk Ezaz) er ein liten by i Syria, kring 30 km nord-nordvest for Aleppo. I følgje Syrisk statistisk sentralbyrå (CBS), hadde Azaz eit folketal på 31 623 i 2004. Han er kjend for plasseringa nær ein syrisk–tyrkisk grenseovergang og er historisk viktig som åstad for slaget ved Azaz mellom Krossfararstatane og seldsjukk-tyrkarar den 11. juni 1125.
Ruth Fuchs
Ruth Fuchs, fødd Ruth Gamm, er ein tysk tidlegare friidrettsutøvar og seinare politikar frå Egeln i Sachsen-Anhalt. Ho tevla for Aust-Tyskland då ho var verdas beste kvinnelege spydkastar gjennom 1970-åra. I tida 1972-78 vann han to olympiske og to europeiske meisterskap i øvinga. Perioden 1990-2009 var ho aktiv politikar for det austtyske sosialistpartiet (PDS) og seinare venstrepartiet Die Linke.
Azaz
Historie
Azaz var åstad for eit audmjukande nederlag for den bysantinske keisaren Romanos III i august 1030, men han vart kort tid etter erobra av bysantinarane under Niketas av Mistheia.
Ruth Fuchs
Idrett
Fuchs fekk bronsemedaljen i EM i friidrett 1971. Året etter tok ho gullmedaljen under sommarleikane i München. I 1974 vart ho europameister i Roma med verdsrekordkastet 67,22 m og slo sølvvinnaren med over fem meter. Ho forsvarte OL-gullet i 1976 og EM-tittelen i 1978.
Azaz
Historie
Den 11. juni 1125 (eller 13. juni), slo styrkane til Krossfararstatane kommandert av Baldwin II av Jerusalem Aq-Sunqur il-Bursuqi sin arme av seldsjukk-tyrkarar i Azaz og stoppa ei kringsetjing av byen.
Joscelin I av Edessa hadde erobra byen frå atabegen av Aleppo i 1118. Året etter vart krossfararane under Roger av Salerno brutalt slått i slaget ved Ager Sanguinis, og kong Baldwin II av Jerusalem vart erobra då han patruljerte i Edessa i 1123.
Ruth Fuchs
Politikk
Gjennom vel eit halvår i 1990, til dess dei to tyske statane vart samla 2. oktober 1990, representerte Fuchs sosialistpartiet PDS i den austtyske nasjonalforsamlinga Folkekammeret. Etter samlinga sat ho i den tyske forbundsdagen til 20. desember 1990. Frå 1992 til 2000 var ho forbundsdagmedlem for PDS, mista plassen i parlamentet då partiet kom under sperregrensa på 5% ved valet hausten 2002. Etter å ha vore medlem av landdagen (delstatsforsamlinga) i Thüringen perioden 2004-09 for Die Linke, trekte ho seg frå politikken.
Azaz
Historie
I 1124 vart Baldwin II sleppt fri, og han la like etter ei kringsetjing kring Aleppo den 8. oktober. Dette fanga merksemda til il-Bursuqi, den seldsjukkiske atabegen av Mosul. Il-Bursuqi marsjerte sørover for å stoppe kringsetjinga av Aleppo, som var nær ved å overgje seg i januar 1125, etter ei tre månader lang kringsetjing. Trass i at byen var «den største prisen krigen kunne gje», trekte Baldwin seg forsiktig ut utan kamp.
Seinare kringsette il-Bursuqi byen Azaz, nord for Aleppo, i området som høyrte til Grevskapet Edessa. Baldwin II, Joscelin I, og Pons av Tripoli, med ein styrke på 1100 riddarar frå sine respektive territorium (mellom anna riddarar frå Antiokia, der Baldwin var regent), i tillegg til 2000 andre fotsoldatar, møtte il-Bursuqi utanfor Azaz, der seldsjukk-atabegen hadde samla ein mykje større styrke. Baldwin let som om han skulle trekkje seg attende, og fekk seldsjukkane bort frå Azaz og ut i ope lende der dei vart kringsett. Etter eit langt og blodig slag, vart seldsjukkane slått og leiren deira erobra av Baldwin, som fekk nok hærfangst til å kunne betale ut fangane som vart tekne av seldsjukkane (mellom anna den framtidige Joscelin II av Edessa).
I tillegg til å frigjere Azaz, gjorde sigeren at krossfararane fekk attende mykje av makta dei hadde tapt med nederlaget ved Ager Sanguinis i 1119. Baldwin planla eit åtak på Aleppo i tillegg, men Antiokia, som gjekk til Bohemund II då han vart gammal nok i 1126, byrja å sloss med Edessa og planen gjekk i vasken. Aleppo og Mosul vart samla under den mykje sterkare herskaren Imad ad-Din Zengi i 1128, og makta til krossfararane nord i Syria byrja å svekkjast.
Den 19. juli 2012, under den syriske borgarkrigen, klarte opprørar mot den syriske regjeringa å erobre byen. Den 15. august vart minst 80 menneske drepne i A'zaz, mellom anna væpna militante, etter eit flyåtak frå det syriske luftforsvaret i følgje aktivistar i oppisjsjonen og lokale legar.
Whole Lotta Rosie
«Whole Lotta Rosie» er ein song av det australske hardrockbandet AC/DC. Det er det åttande og siste sporet på det fjerde australske albumet deira, Let There Be Rock, gitt ut i Australia i mars 1977. Songen vart skriven av Angus Young, Malcolm Young, og Bon Scott. Det er òg det åttande og siste sporet på den internasjonale versjonen av albumet, gitt ut i juni same år.
Songen kom ut på singel i nokre få land i 1977, med B-sida «Dog Eat Dog». I 1978 vart konsertutgåva frå If You Want Blood You've Got It, som var spelt inn i Glasgow 30. april 1978, òg gitt ut som singel.
Peder Næsset
Peder Pedersson Næsset var ein fiskar, gardbrukar og politikar frå Ørland. Han var ordførar i Ørland herad 1917-28 og stortingsrepresentant 1928–30.
Whole Lotta Rosie
Komposisjon
Songen handlar om ei overvektig tasmansk kvinne, Rosie, som songaren (Bon Scott) hadde eit eingangsligg med på Freeway Gardens Motel i North Melbourne. I tillegg til å påpeika storleiken til kvinna, synest songaren at ho er ein av dei mest talentfulle elskarane han nokosinne har opplevd.
Peder Næsset
Næsset dreiv fiske i tida 1881–96, deltok denne perioden årleg i lofotfisket. I 1896 overtok han farsgarden. Frå 1899 hadde plass heradsstyret til og med 1928, varaordførar 1911–16 og ordførar 1917-28. Jamsides var han i fleire år medlem i forliksråd, fylkesskulestyret og 1907-43 i Fosen fiskeristyre. Han var leiar av forstandarskapet i Ørland Sparebank 1904–07, styremedlem i banken 1908–41, styreformann dei siste sju åra.
Whole Lotta Rosie
Komposisjon
Det første verset til songen avslører dei store fysiske måla til kvinna (42"-39"-56"), og at ho veg nitten stone, eller 120 kg. På Live from the Atlantic Studios-plata skildra Scott likevel tittelkvinna som «... a Tasmanian devil ... weighs 305 pounds (138 kg)...», ei måling som avvik frå den originale teksten.
Peder Næsset
Næsset representerte valkrinsen Sør-Trøndelag på Stortinget i treårsbolken 1928–30, vald for Bondepartiet. På Tinget var medlem i Kyrkje- og skulekomiteen.
Whole Lotta Rosie
Komposisjon
I 1998 hugsa Angus Young i eit intervju med magasinet Vox: "Me hadde vore i Tasmania og etter showet sa Bon Scott at han skulle sjekka ut nokre klubbar. Han sa at han hadde komme omtrent 100 meter nedover gata då han høyrde dette ropet: «Hei! Bon!». Han såg seg rundt og såg dette beinet og tenkte: 'Å vel!' Frå det han sa, var det denne Rosie-kvinna og ei veninne av henne. Dei spanderte drinkar på han, og Rosie sa til han: 'Denne månaden har eg lege med 28 kjende menneske,' og Bon sa: 'Å ja?! Uansett, om morgonen sa han at han vakna festa mot veggen, han sa at han opna det eine auget og såg henne lena seg over til venen sin og kviskra: '29!' Det er veldig få menneske som vil gå ut og skriva ein song om ei stor feit dame, men Bon sa det var verdig.".
Peder Næsset
Den 27. mai vart Næsset og sonen Kåre arrestert av Gestapo under ein razzia. Grunna sin høge alder vart han sett fri, sonen sat fengsla til mai 1945.
Anders N. Næsset var tremenningen hans.
Whole Lotta Rosie
Komposisjon
I 2021 vart kvinna songen vart skriven om identifisert av den britisk-australske AC/DC-biografen Jesse Fink som Rosemaree (eller stilisert som Rose-Maree) Garcia, ein australsk sexarbeidar som trefte Scott ei stund før han drog til England. Rosie vart faktisk fødd i Launceston i Tasmania, budde i St Kilda og døydde i Melbourne-forstaden Prahran i 1979, 22 år gammal.
I 2023 gav Fink ut det første kjende fotografiet av Rosie Garcia.
Tidlig versjon
Hovudriffet i songen var òg med på ei tidlegare innspeling med ein annan tekst, med tittelen «Dirty Eyes», som vart offisielt gitt ut på Volts, ein del av Bonfire-boksen. «Dirty Eyes» har ein annan akkordprogresjon i refrenget, og dessutan eit langsamare tempo enn «Rosie».
På seinsommaren 1976 vart «Dirty Eyes» først spelt inn av AC/DC, saman med «Carry Me Home» og «Love at First Feel» for ein mogleg EP. Denne innspelinga er kanskje den versjonen som seinare vart gitt ut på Bonfire-boksen. EP-en vart skrota, og «Love at First Feel» vart igjen som for den komande internasjonale utgåva av Dirty Deeds Done Dirt Cheap og «Carry Me Home» vart ei B-side. I dei følgjande månadene vart «Dirty Eyes» omskrive til «Whole Lotta Rosie», og spelt inn under Let There Be Rock-innspelingane i januar-februar 1977.
Då songen vart gitt ut som singel i 1978 var han kraftig redigert, noko som gjorde songen mykje kortare. Ein stor del av gitarsoloen vart utelaten, og dessutan den karakteristiske gitar-band-duellen.
Konsertopptak og framferder
.
Som ein av dei mest populære songane til AC/DC, har «Whole Lotta Rosie» har vore med på alle dei offisielle konsertalbuma til bandet: tre med Scott If You Want Blood You've Got It (kortversjon som manglar den andre gitarsoloen), Live from the Atlantic Studios, Let There Be Rock: The Movie - Live in Paris, dei to sistnemnde gitt ut i 1997 som del av Bonfire, og òg fire med Brian Johnson (Live, Live: 2 CD Collector's Edition, turnéutgåva av Stiff Upper Lip, og òg på Live at River Plate). Den einaste andre songen som er med på alle desse utgivingane er «The Jack». Ein konsertvideo av «Whole Lotta Rosie» finst òg på DVD-en Family Jewels, frå ein opptreden i 1978 på TV-konsertserien Rock Goes to College på BBC, der Scott omtaler Rosie som den «største, feitaste kvinna som nokosinne har utukt».
Songen vart først spelt på scenen i 15. februar 1977 på Perth Entertainment Centre. Sidan den gong har songen vorte spelt på nesten kvar einaste AC/DC-konsert.
Når songen blir framført live, vil publikum vanlegvis ropa «Angus!» mellom kvart av opningsriffa. Dette har opphavet sitt i versjonen som høyrest på If You Want Blood You've Got It.
Rosie vart sett (ved same bord som Brian Johnson) under teiknefilm-introvideoen som vart spelt på Black Ice-turneen. Songen vart òg brukt i prøvespelinga til Brian Johnson som etterfølgjaren til Scott.
Andre versjonar
«Whole Lotta Rosie» vart spelt inn av Guns N' Roses og kom ut på dei britiske vinylsinglane frå 1987 av «Welcome to the Jungle» og albumet Live from the Jungle frå 1988. Han har òg vorte spelt på konsertane til Guns N' Roses.
Det australske psykedeliske bandet Electric Hippies spelte inn ein versjon i 1995 til det alternative hyllestalbumet Fuse Box.
Han vart òg spelt av W.A.S.P. på den amerikanske versjonen av albumet Still Not Black Enough frå 1996.
Bullet for My Valentine gav òg ut ein versjon av songen som bonusspor i 2013 på albumet Temper Temper.
I andre medium
Ein liveversjon av denne songen er inkludert på AC/DC Live: Rock Band Track Pack.
Kamehameha I av Hawaii
Kamehameha I eller Kamehameha den store var den første kongen av heile Hawaii, etter å ha erobra dei andre øyane. Kamehameha moderniserte samfunnet og laga alliansar med kolonimaktene i Stillehavet som sikra Hawaii sjølvstende i levetida hans og fleire tiår etter at han døydde.
Bakgrunn
Kamehameha var son av Keōua og Kekuiapoiwa, som begge var av høvdingslekt. Kamehameha støtta onkelen sin Kalaniopu då denne gjorde krav på herredømet over Hawaiiøya, og blei gjeven ei framtredande stilling som takk. I 1779 møtte han oppdagaren James Cook saman med andre høvdingar i sitt første møte med europearar. Han kan også ha vore til stades då Cook blei drepen.
Erobringar
I 1782 blei sonen til Kalaniopu, Kiwalaʻo, ny herskar over Hawaii, medan Kamehameha blei gjort ansvarleg for krigsguden Kūkaʻilimoku. Det var lenge vondt blod mellom dei to fetrane, og med støtte frå fem høvdingar gjorde Kamehameha opprør som han vann. I 1790 tok han også Puna-distriktet på Hawaii. Ved hjelp av skytevåpen frå britar og amerikanarar erobra han øyane Maui og Molokaʻi i 1795. På Oahu møtte han derimot motstand, ettersom kongen der også hadde skytevåpen. Han gjorde fleire mislukka forsøk på å erobra dei vestlege øyane Kauaʻi og Niʻihau, men oppnådde til sist at kongen der underkasta seg han som vasall. Kamehameha kunne dermed kalla seg konge av heile Hawaii i 1810.
Herskar
Kamehameha innførte fleire nyordningar for å sikra Hawaii som eit sjølvstendig samfunn. Han innførte eit sameint lovsystem og ein toll- og handelspolitikk som forbetra den økonomiske stillinga deira i høve til USA og Europa. Han forbaud også andre enn hawaiiarar å eiga land.
Kongen er kjend for å ha innført Kānāwai Māmalahoe, 'loven om den splintra åra', som sikra sivile mot krigshandlingar. Loven blei seinare innfelt i delstatsgrunnloven til Hawaii.
Sjølv om Kamehame gjorde slutt på menneskeofringar, heldt han på dei fleste andre hawaiiske tradisjonar. Han dyrka den hawaiiske religionen og bygde fleire heiau, eller tempel. Han heldt strengt på dei tradisjonelle kapureglane, og avretta dei som braut dei. Han tok imot kristne, men ser ikkje ut til å ha teke dei alvorleg.
Kamehameha hadde åtte koner. Mellom dei var førstekona Keopuolani, Liholiho, som var mor til Kamehameha II og Kauikeaouli (Kamehameha III) og dottera Nahienaena, Kanekapolei, mor til hans førstefødde son, Kalakua, bestemor til Kamehameha IV og Kamehameha V, og kusina Kaahumanu I, favorittkona.
Namn
Det fulle namnet til kong Kamehama var Kalani Paiʻea Wohi o Kaleikini Kealiʻikui Kamehameha o ʻIolani i Kaiwikapu kaui Ka Liholiho Kūnuiākea. Som ung var han kjend som « Paiʻea», som er namnet på ein krabbe. Namnet han er best kjend under i dag, «Ka mehameha», tyder 'den einsame' eller 'den tause. Dette skal ha vist til den nokså mutte framtoningen hans, eller det at han først voks opp i einsemd.
Soger
Det nøyaktige fødselåret til Kamehameha er ikkje dokumentert. Hawaiiske soger fortel at ein komet skulle varsla ein sameinande konge. Halley-kometen var synleg frå Hawaii i 1758, og Kamehameha skal ha blitt fødd kort tid etter dette. Den dåverande kongen Alapaʻi skal ha gjeve ordre om å drepa barnet fordi ein kahuna (prest) skal ha sagt at eit brennande lys på himmelen varsla om ein «høvdingdrepar». Foreldra til Kamehameha fekk han send vekk med ein klansmann, Naeʻole, som fostra han opp i fem år. Deretter skal angra Alapaʻi ha angra seg og bede han koma tilbake.
Som ungdom skal Kamehameha ha løfta Naha-steinen, ein veldig stein som berre kongelege av Naha-slekta kunne rokka. Dette blei tolka som at han kunne røra ved, eller sameina, heile Hawaii.
Ibb guvernement
Ibb (arabisk إب, Ibb) er eit guvernement i Jemen. Det ligg i innlandet sør i landet med Ta'izz guvernement i sørvest, Ad Dali' guvernement i søraust, Dhamar guvernement i nord, og korte grenser til Al Bayda' guvernement i aust og Al Hudaydah guvernement i vest. Det har eit areal på 5 344 km² og eit folketal estimert til kring 1 665 000 i 2004, som gjer det til det tettast folkesette guvernementet i Jemen utafor San'a by.
På grunn av det rike regnfallet, er Ibb kjend som «den frodige provinsen». Nesten heile området av guvernementet utafor byområda er dyrka opp, trass i det bratte terrenget, og mange av avlingane er store for eit så lite område. Khat er særleg viktig, men kveite, bygg, sesam og durra er dei viktigaste matkjeldene for folk utafor Ibb by. Sofistikerte system for å lagre og fordele vatn gjer at avlingane kan dyrkast i tørketida òg.
Det velutvikla jordbruket gjer at Ibb har ein særs tett folkesetnad på landsbygda, med så mange som opp til 500 personar per kvadratkilometer i dei våtaste områda.
Shipston-on-Stour
Shipston-on-Stour  er ein by i grevskapet Warwickshire i England. Han har kring 4500 innbyggjarar og ligg ved Stour, 16 km sør for Stratford-upon-Avon. Han ligg nord i Cotswolds, nær grensene til Oxfordshire og Gloucestershire.
Lahij guvernement
Lahij (arabisk لحج, Laḥiǧ) er eit guvernement i Jemen.
Barend Graat
Barend Graat var ein biletkunstnar under den nederlandske gullalderen. Han måla, teikna og trykka landskap, historiske bilde, altarbilde og portrett.
Liv
Barend Graat blei døypt i Nieuwe Kerk i Amsterdam. Ifølgje Arnold Houbraken lærte Graat å måla av onkelen sin, Hans eller Hand Bodt.
I 1660 gifta han seg med ei ung enkje. Han hadde førebudd ei reise til Italia, men bestemte seg for å ikkje utføra henne. I 1664 kjøpte han ei tomt og bygde eit hus ved Leidsegracht. I 1668 og 1670 hadde han to døtrer døypte i ei schuilkerk (løynd kyrkje).
Graat hadde band til den katolske diktaren og dramatikaren Jan Vos.
I 1672 var han ein av fleire målarar som studerte og autentiserte ei samling måleri seld av Gerrit Uylenburgh. I femten år dreiv han ein skule i huset sitt..
Graat blei 81 år gammal. Nevøen hans Matthijs Pool gifta seg med ei av Graat sine døtrer i 1708. Han graverte teikningar som Graat hadde gjort av elfenbeinskulpturar utført av Francis de Bossuit, og gav desse ut i 1727.
Virke
Graat signerte verka sine B. Graat fecit. Han fekk opplæring i landskaps- og dyremåleri, men merka seg seinare ut med sjangermåleri, historiske måleri og portrett av familiane til rike handelsfolk frå Amsterdam. Han reiste aldri til Italia, men blei likevel dyktig til å laga små italienske landskap og sjangermåleri i stilen til Pieter van Laer.
Han var aktiv som dekorativ målar, og laga grisaille-måleri og stykke over kaminen for leiande familiar i Amsterdam. Mange av dei er bevarte til i dag.
Amsterdams Historisch Museum har ein Allegori av omsorg måla av Graat i samlinga si, etter eit emblem av Cesare Ripa.
Tørrvekt
Turrvekt eller tørrvekt er massen til noko etter turking. Vass-innhaldet i mellom anna jord, plantar og dyr kan vera svært varierande, noko som gjer det naudsynt å nytta turka vekter for å samanlikna innhaldet av andre stoff. Det kan òg vera naudsynt for å konservera prøvene.
Turrvekta til jordprøver vert fastsett etter turking ved 105 °C.
Bakgrunnsstoff
Jordanalyser; I. Teori om metoder og apparatur av A. Øien og T. Krogstad 1989
Winnebago County i Wisconsin
Winnebago County er eit fylke i den USA-amerikanske delstaten Wisconsin. Fylket ligg aust i delstaten. Winnebago har eit areal på 1 499 km², 363 km² er dekt av vatn. Folketalet er i 2020 kring 170 000. Fylkesadministrasjonen held til i byen Oshkosh.
Fylket vart grunnlagt i 1840 og har namn etter folkegruppa som budde i området før den europeiske innvandringa til Nord-Amerika. Ved folketeljinga 2000 vart 52,4% av ibuarane registrert som tyskætta og 6,2% av irsk ætt.
Nuvukøyane
Nuvukøyane (engelsk Nuvuk Islands) er ei øygruppe i Det kanadiske polararkipelet som ligg i Hudsonbukta, ved vestre utløp av Digges Sound, like vest for Ungavahalvøya. Øygruppa høyrer til Qikiqtaaluk-regionen i det kanadiske territoriet of Nunavut.
Chris Hughton
Christopher William Gerard Hughton ( er ein fotballtrenar og tidlegare -spelar, fødd i England, men mangeårig landslagsspelar for Irland. Han er sidan oktober 2020 lagsjef i Nottingham Forest.
Hughton var sideback i Tottenham Hotspur frå 1979 til -90. Han var med om å vinne FA-cupen i 1981 og i 1982, og UEFA-cupen 1984.
Hughton spelte 53 landskampar i tida 1979-91. Hans einaste landslagsmål kom då Irland vann 6-0 over Kypros i ein VM-kvalifiseringskamp 19. november 1980.
Sidan 1997 har Hughton vore lagsjef i 6 engelske fotballklubbar, lengste tida i Brighton & Hove Albion FC frå 2014 til 2019.
Sittingbourne
Sittingbourne er ein industriby i grevskapet Kent i England. Han har kring 55 000 innbyggjarar og ligg 13 km aust for Gillingham.
Kondorpapegøye
Kondorpapegøye (Pyrilia aurantiocephala) er ein art i papegøyefamilien Psittacidae. Han er endemisk for austsentrale Amazonas i Brasil. Dei naturlege habitata er tropiske fuktige låglandsskogar. Denne papegøyen vart opphavleg trudd å vere ein juvenil av gribbpapegøye grunna den oransje farga på det skalla hovudet, i motsetnad svart hovud på vaksne gribbpapegøyar. Men då det vart oppdaga at dei skalla individa var kjønnsmodne, vart fuglen skildra som ein ny art. I røyndomen er ungfuglar av begge artar fjørkledde, med grønaktig hovud heilt ulikt vaksne fuglar.
Han blir rekna som nær truga av BirdLife International, og dermed av IUCN på grunn av den utbreidde avskoginga av Amazonas. Tidlegare var kondorpapegøyen plassert i slekta Pionopsitta, som no er monotypisk.
You Ask Me To
«You Ask Me To» er ein song skriven av Billy Joe Shaver og Waylon Jennings. Han vart opphavleg spelt inn av Jennings på albumet Honky Tonk Heroes i 1973. Singelen låg 15 veker inne på Billboard country singles-lista og nådde åttandeplassene der. Shaver spelte inn sin eigen versjon i 1977 for albumet Gypsy Boy, med gjesteartisten Willie Nelson på gitar og vokal. «You Ask Me To» vart òg gjeven ut som den siste songen på Elvis Presley-albumet Promised Land i 1975 og vart spelt inn i desember 1973 i Stax Records sine studio i Memphis og gjeven ut på 40-årsdagen til Presley. Han kom òg ut i eit anna arrangement på det posthume albumet Guitar Man i 1981, som nådde topp 50 i USA.
Segmentreseksjon
Segmentreseksjon eller segmentektomi er ein kirurgisk prosedyre for å fjerne delar av eit organ eller ein kjertel. Det omfattar somme gonger fjerninga av heile kroppsdelar, og blir då gjerne kalla amputasjon. Det kan òg brukast for å fjerne svulstar og kringliggjande vev. I lungekreft syner segmentreseksjon til delvis fjerning av ein lapp frå lunga. Reseksjonsmarginen er den ytre delen av det reseserte vevet; dette vevet blir prosedyremessig eksaminert for kreftceller av ein histopatolog eller patolog.
8. artilleriregiment for dekning av kystlinja
8. artilleriregiment for dekning av kystlinja i det russiske forsvaret er underlagt 22. armékorps i Svartehavsflåten. Det er forlagt til Perevalnoje på Krimhalvøya.
Stratton Hills
Stratton Hills er eit avrunda fjell, kring 3 nautiske mil (6 km) langt og med ei høgd opp mot 850 moh. Det dannar sørveggen av Ferrarbreen og ligg mellom denne breen og Overflowbreen i nærleiken av Bettle Peak i Victoria Land. Det vart namngjeve av New Zealand Antarctic Place-Names Committee (NZ-APC) etter forslag frå R.H. Findlay, ein geolog i New Zealand Antarctic Research Program (NZARP) i området mellom 1977–81, etter Winthrop Scott Stratton, ein snikkar frå New Zealand.
The Doors av The Doors
The Doors er debutalbumet til det amerikanske rockebandet The Doors, spelt inn i august 1966 og gjeve ut i januar 1967. Det inneheld gjennombrotssingelen deira «Light My Fire», ein langt lengre versjon enn singelutgåva, og den lengre songen «The End».
The Doors har sagt at suksessen med det første albumet deira kom av at dei kunne spele songane kveld etter kveld på Whisky a Go Go og London Fog. Albumet vart rangert på 42. plass på lista til Rolling Stone over dei 500 største albuma gjennom tidene.
Bakgrunn
Den endelege besetninga til The Doors kom til halvvegs i 1965 etter at brørne til Ray Manzarek forlet bandet og Robby Krieger kom inn. The Doors signerte opphavleg ein kontrakt med Columbia Records for seks månader, men bandet gjekk med på å bli frigjeven frå kontrakten etter at dei ikkje klarte å finne ein produsent for albumet. The Doors spelte så på klubbar som London Fog og Whisky a Go Go fram til dei vart signert til Elektra records av Jac Holzman.
Produksjon
Albumet vart spelt inn i Sunset Sound Studios i California i løpet av seks dagar med produsenten Paul Rothchild og lydteknikar Bruce Botnick. Det vart nytta fire spor for albumet, bass og trommer på eitt, gitar og orgel på eit anna, vokalen til Morrison på det tredje, medan det fjerde vart nytta som ekstraspor. Under innspelinga av albumet nytta dei bassist på nokre av songane, medan Ray Manzarek på scenen spelte klaverbass med venstrehanda. For songane «The End» og «Light My Fire» vart to opptak spelte inn og limt saman for den endelege songen.
Låtskriving og komposisjon
Alle songane vart tilskrivne heile bandet, men dei viktigaste låtskrivarane var Morrison og Krieger. Ødipus-klimakset i «The End» vart først framført på konsert på Whisky A Go Go og The Doors vart kasta ut av klubben etter at Jim Morrison skreik «Mother...I want to fuck you!» nær klimakset i songen. «Alabama Song» vart opphavleg skriven og komponert av Bertolt Brecht og Kurt Weill for operaen Aufstieg und Fall der Stadt Mahagonny. «Back Door Man» var ein song av Howlin' Wolf. Linja «Some are born to sweet delight, some are born to endless night» frå «End of the Night» er sitert frå William Blake-diktet «Auguries of Innocence».
Mottaking
The Doors klatra stadig oppover Billboard 200, og vart etterkvart ein stor suksess i USA, så snart «Light My Fire» byrja å klatre på lista. Albumet nådde andreplassen på lista i september 1967. I Europa måtte bandet vente litt lenger før det tok av og «Light My Fire» stoppa på 49. plass i Storbritannia, og albumet gjekk ikkje inn på lista i det heile. Etter at Oliver Stone-filmen The Doors kom i 1991, vart «Light My Fire» gjeven ut på n y og nådde sjuandeplassen, medan albumet gjekk inn på lista og nådde 43. plass. Til slutt låg det lengre på den britiske albumlista enn noko anna Doors-album.
Albumet er rangert på 42. plass på lista til Rolling Stone over dei 500 største albuma gjennom tidene. Q tok med albumet blant dei 100 beste albuma nokon sinne, medan det vart rangert på 25. plass på lista til NME. Kritikar og historikar Piero Scaruffi meinte at The Doors var det femte beste rockealbumet nokon gong.
Sensur
Songane «Break on Through (To the Other Side)» og «The End» vart begge sensurerte på albumet. Under «Break on Through» der Jim Morrison syng «She gets, she gets» song han opphavleg «She gets high». I vokalmellomspelet nær slutten på «The End» syng Morrison fuck fleire gonger, og dette vart fjerna frå stereoutgåva av albumet. Det vart derimot verande att på mono-utgåva. Seinare utgjevingar av albumet har teke dette inn att. Bandet aksepterte denne sensuren, men ville ikkje endra teksten på «Light My Fire» på den kjende framføringa deira for Ed Sullivan Show der dei song «Girl we couldn't get much higher».
Medverkande
The Doors
Andre medverkande
Produksjon
Salslister
Singlar
Livadhja
Livadhja (gresk Λιβαδειά, Livadiá) er ein tidlegare landkommune i regionen Vlorë i Albania. Etter ei admininistrasjonsreform i 2014 inngår han som ei kommunaleining i kommunen Finiq.
Ved folketeljinga i 2011 hadde den dåverande landkommunen Livadhja 1 165 innbyggjarar.
Tidlegare administrativ inndeling
Fram til år 2000 var Livadhja ein del av distriktet Saranda. Den dåverande landkommunen omfatta busetnadene:
Risør kyrkje
Kyrkja vart innvigd som Den hellige ånds kirke i 1647. Ho var i byrjinga prega av barokk stil, men endra i løpet av 1700-talet karakter til rokokko gjennom ei rekkje ombyggingar og ominnreiingar. Tårnet er frå 1733 og sakristiet frå 1739. Også på 1800-talet vart det uført mykje arbeid i kyrkja, og interiøret slik det no framstår, er eit resultat av ei restaurering i 1928. Kyrkja er freda.
Kyrkjerommet er stemningsfullt med sine galleri og lukka stolar, med måleri på himlingen og galleribrystningane. Risør kyrkje står som eit minnesmerke over ei anna tid og er ei populær konsertkyrkje, ikkje minst under Risør kammermusikkfest.
På kyrkjegarden attmed kyrkja finn ein nokre gamle gravminne, men kyrkjegarden for Risør by er ved kapellet, nokre hundre meter frå kyrkja.
Suzdal
Suzdal (russisk Су́здаль) er ein by i Vladimir oblast i Russland med om lag 11 000 innbyggjarar. Han ligg ved elva Kamenka, ei sideelv til Nerl, rundt 30 km nord for Vladimir.
Historie
Byen vert første gong nemnd i historiske kjelder i 1024, men han er truleg eldre enn det. I mange hundreår var han hovudstad for fleire russiske fyrstedøme.
Etter at byen vart mindre politiske viktig, vart han meir viktig som eit religiøst senter med fleire kloster og særs mange kyrkjer i forhold til innbyggjartalet. På eit tidspunkt hadde byen førti kyrkjer på fire hundre familiar.
Attraksjonar
I dag er byen eit viktig turistsenter, med mange fine døme på gammal russisk arkitektur, hovudsakleg i form av kloster og kyrkjer. Byen er ein del av den russiske turistruta Den gylne sirkelen. Når ein går gjennom byen kan ein få inntrykk av at kvar tredje bygning er ein kyrkje.
Blodtoppslekta
Blodtoppslekta (Sanguisorba) er ei planteslekt i rosefamilien. Ho stammar frå tempererte område på den nordlege halvkula.
Ordsoge
Sanguisorba tyder ‘blodstillar’. Plantar i slekta har lenge vore kjende for å ha blodstillande eigenskapar.
Skildring
Plantane i slekta er fleirårige urter eller små buskar. Stilkane kan bli 50–200 cm høge og har klynger av botnstilte blad, med fleire blad plassert enkeltvis oppover stengelen. Blada er 5–30 cm lange med 7-25 bladdelar som alle har tagga sider. Unge bladveks frå krona i senteret av planten. Blomane er små og veks i tette klynger som er 5–20 mm lange. Kvar blom har fire svært små kronblad som kan vera kvite til raude på farge.
Artar
Slekta omfattar rundt 30 artar, mellom anna:
Bruk
Mange plantar i slekta blir dyrka som hageplantar. Det er blitt utvikla fleire kultivarar, særleg av blodtopp (S. officinalis). S. canadensis blir dyrka for sine kvite blomar på stilkar som kan bli godt over ein meter lange. Plantane hybridiserer lett med kvarandre, og lagar dermed nye variantar. S. obtusa er prisa for sine grågrøne blad med rosa kantar.
Blodtopp (S. officinalis) er ein gammal medisinplante. Han bblir nytta i asiatisk medisin mot sjukdom i fordøyingssystemet og blødingar.